Свіліца

Свіліца — рака ў Глыбоцкім раёне Віцебскай вобласці. Знаходзіцца ў басейне Заходняй Дзвіны.

 Назва 

На думку В. Жучкевіча, назва вёскі Свіла, каля якой працякае рака Свіліца, з’яўляецца назвай-тэрмінам, які можа мець значэнне: драўніна са звілістымі гадавымі кольцамі, стужачныя гліны або траснфармацыя з цвіль — (плесня, водарасці). Цвіль ці свіль — зарастаючае азярцо, якое пакрытае раскай, верхавое балота з зараснікамі сіўца і да т. п.)В. А. Жучкевич. Краткий топонимический словарь Белоруссии. Минск, 1974. С. 336..

А. Ванагас літоўскія гідронімы тыпу Svilė, Svyla выводзіў ад літоўскага svilti «гарэць без полымя, прыгараць; „гарэць“ ад холада»A. Vanagas. Lietuvių hidronimų etimologinis žodynas. — Vilnius, 1981. — С. 322—323.. Далей да індаеўрапейскага *sṷel- «тлець, гарэць»J. Pokorny. Indogermanisches etymologisches Wörterbuch. Bern / München 1959 / 1969. C. 1045.. Значэнне мела быць звязанае з нізкай тэмпературай у рацэ.

 Гідраграфія 
Даўжыня ракі 10 км. Плошча вадазбору 98 км². Сярэдні нахіл воднай паверхні 3,1 ‰.
міні|злева|Рэшткі вадзянога млына ў в. Юзафова

Пачынаецца за 3 км на паўднёвы захад ад гарадскога пасёлка Падсвілле, упадае ў возера Пліса з захаду за 0,5 км на паўночны захад ад вёскі Юзафова. Прытокі — Агурнёўка і Вараноўка (злева).
У басейне Свіліцы азёры Белае, Алаізберг.

 Крыніцы 

 Літаратура 
 Блакітны скарб Беларусі : энцыклапедыя / рэдкал.: Г. Пашкоў і інш. — Мн., 2007.


Катэгорыя:Рэкі Глыбоцкага раёна
Катэгорыя:Басейн Мнюты